**Beslutningsreferat - KTK86 bestyrelsesmøde 19. februar 2022**

Adresse: Upfield Danmark, Frederiksborggade 15, 2. sal, rum 212, 1360 København

Kl. 12.25

Referent: Kirstine Ullitz Færch + Nikolaj Koors Hoff

Tilstede: Rebecca Friis Hjortegaard, Benjamin Torres, Erik Aarslew-Jensen, Kirstine Ullitz Færch, Christina Luthi, Caroline Kirk, Nikolaj Koors Hoff, Jacob Carstensen, Jens Petersen-bach, Tine Holmgaard

Afbud: Kristoffer Visti Graae

1. **Elitestrategi v. Tine & Jens**

Elite-strategi for 2022 præsenteret ved Tine og Jens.

1. **Meddelelser fra formanden**
   1. Ny landstræner

Michael Jacobsen er pr 1. Februar 2022 ansat som ny landstræner i Triatlon Danmark.

For yderligere information: <https://www.triatlon.dk/michael-jakobson-ny-landstraener/>

* 1. Referat

Medlemssekretær uploader referat på hjemmeside.

*Aktion:* Erik og Jacob nedskriver procedure og giver Kirstine adgang til hjemmeside.

1. **Godkendelse af vikarkontrakt**

Opdateret vikarkontrakter blev godkendt af bestyrelsen.

1. **Status på udmeldelse af DAF**

Ingen fordel for KTK at være medlem af DAF (jfr referat pr 29/1-22). Ingen tilbagemelding fra Elitegruppen ang. ønske om at forblive medlem.

*Aktion:* Rebecca melder os ud.

1. **Budget for udvalgsmøder**

Budget for udvalgsmøder sættes til 65 kr. pr. person.

1. **GDPR**
   1. Status på oprydning i Rushfiles

Christina og Erik sørger for at gamle kontrakter fjernes. Ved fremtidige kontraktudløb skal kontrakter arkiveres med arkiveringsdato således, at filer kan slettes efter 5 år.

* 1. Øvrige GDPR relaterede opgaver: (Pt. ikke igangsat)
     1. Alle relevante udvalg skal have skrevet ind i deres proces-dokument, hvordan de forholder sig til persondata.
     2. Udarbejdelse af procedure for, hvornår dokumenter med persondata skal slettes.
     3. Privatlivspolitik

*Aktion;* Varetages af Christina og Erik i samarbejde med Benjamin Skaarup. Status gives på næste bestyrelsesmøde.

1. **Revidering af træningsudvalgets opgaver samt snitflader til bestyrelsen og trænerteam**
2. Snitflader træningsudvalg, trænerteam og bestyrelse

Træningsudvalgets rolle, ansvar, opgaver og snitflader til trænerteam og bestyrelse blev diskuteret. Herunder omlægning af de administrative opgaver til træner-teamet således, at trænerteam står for alle træningsmæssige og administrative opgaver.

Arrangering af træningslejr (fly/transport/kost/logi) vil fremadrettet blive varetaget af en ”ad hoc” gruppe af frivillige klub-medlemmer, som dannes fra år til år. Der vil i foråret blive efterspurgt frivillige til næste års træningslejr 2023 - og træningslejr vil kun blive en realitet, hvis der er frivillige, der påtager sig opgaven.

Træningsudvalget nedlægges og der udnævnes nogle træningsambassadører, som udelukkende varetager feedback fra medlemmerne til trænerteamet. Der vil i KTK facebook-gruppen blive efterspurgt flere trænings-ambassadører

Snitflader mellem bestyrelse, trænerteam og træningsambassadører er opdateret og kan findes i folderen ”Rollefordeling Bestyrelse”.

1. **Nyt fra udvalgene**
   1. Træningsudvalg
      1. Mulighed for automatisk sletning af ugeplaner

Erik har opsat automatisk sletning af gamle ugeplaner på hjemmesiden

* + 1. Kontrakt Sarah (spinning)

Ny kontrakt er udarbejdet. Kontrakten godkendes til underskrivelse.

*Aktion;* Rebecca opdaterer underskriver kontrakt og giver Erik besked, som underskriver og sender til Sarah.

* + 1. Svømning torsdag og mandag aften

Fremmøde torsdag aften de seneste uger er noteret til ca. 3-4 medlemmer. Svømning Torsdag aften aflyses fremadrettet gældende fra den 24/2 (er meldt ud på facebook den 21/2). Lasse vil fremadrettet varetage svømningen mandag aften som også bliver den aften vi henviser nye medlemmer til.

*Aktion;* Benjamin informerer trænerteamet om ændringen og overleverer opgaven om generelt at gentænke det ugentlige træningsudbud. Erik sørger for aflysning af banebooking hos IFI på foreningsportalen.

* + 1. Status på ansøgning til Introforløb 2022

Introforløbet opstartes med intromøde d. 23. marts i overensstemmelse med de retningslinjer, der er sat fra forbundets side. KTK kommer til at udbyde 20 pladser. Der er udarbejdet kommunikationsmateriale.

* + 1. Send liste over prioriterede vikarer for hver disciplin til bestyrelsen

Der er udarbejdet vikarliste, som skal sendes til bestyrelsen til orientering.

*Aktion;* Caroline sender listen til bestyrelsen

* + 1. Bassinprøver

Trænerteamet vil fremadrettet stå for at arrangere nye bassinprøver til svømmetrænere.

*Aktion;* Rebecca følger op på, at trænerne får sat dette i gang.

* 1. Aktivitetsudvalg
     1. Hvad er næste aktivitet og er der brug for hjælp?

Klubfesten er fastlagt til d. 29. oktober på Idrætsfabrikken. Generalforsamlingen fastlægges til samme dag.

*Aktion:* Caroline undersøger, om det er muligt at afholde generalforsamling samme dag i samme lokale.

* 1. Kommunikationsudvalg (Benjamin/Jacob)
     1. Ansøgning til Foreningspuljen til SoMe

Benjamin har opgaven.

* + 1. Opdatering af hjemmeside – se bilag 6

Årsplanen er udarbejdet.

*Aktion:* lægges op på hjemmesiden af kommunikationsudvalget.

* + 1. Rabat-aftaler på hjemmesiden opdateres inkl. Endurance Sport

*Aktion:* Jakob gennemlæser og opdaterer rabataftaler med information fra Endurance Sport inden næste møde

* + 1. Elite-siden på hjemmeside

Elitesiden opdateres med hjælp fra Kia, som udarbejder en skabelon for indholdet.

*Aktion:* Benjamin involverer Kia. Rebecca orienterer Tine om, at Kia rækker ud til hende vedr. atletliste samt evt. spørgsmål om eliten.

* 1. Eliteudvalg
     1. Eliteungdomstrænerkontrakt

Eliteungdomstrænerkontrakt for 2022 er underskrevet og uploadet i Rushfiles under ”Bestyrelsen 🡪 Aftaler”

* 1. Stævneudvalg (Christina)
     1. Aflønning og forpligtelser ift. Sparta events (jfr referat fra sidste møde)

Det blev besluttet, i overensstemmelse med tidligere procedurer, at al indkomst fra frivilligt arbejde går til klubkassen.

*Aktion:* Christina undersøger, om der er mad til vores frivillige. Hvis der ikke er mad, så vil vi tage det fra aflønningen som en udgift eller undersøge om Sparta vil hæve timelønnen med fx 20 kr.

* 1. Tøj/Sponsorudvalg
     1. Rabataftale ved Ocean Dive

Afventer tilbagemelding fraOcean Dive

* + 1. Opdatering vedr. Kiro-Fys rabataftale

*Aktion;* Erik sørger for (koordineret med Nils fra Kiro-Fys), at beskrivelse af rabataftale på hjemmesiden opdateres**.**

* + 1. Opdatering vedr. racedragt til eliten

*Aktion:* Benjamin Skaarup inviteres til næste møde med emnet design og dragter samt generelt kontrakt og samarbejde med Giordana/Reinhardt.

* + 1. Rabataftaler generelt

*Aktion:* Erik laver et fastgjort opslag i toppen af Facebook, der gør opmærksom på vores rabataftaler.

* + 1. Tøj til trænere

Emne udskudt til næste møde, hvor vi skal tale om Giordane kontrakten

* + 1. Evt. T-shirt lager og henvendelse til Benjamin S. vedr. ny t-shirt politik

Erik har orienteret Benjamin. Udfordringen pt. er, at Giordane ikke kan levere noget som helst tøj grundet corona. Vi ser på evt. lager af t-shirts igen, når vi ved, hvornår Giordane kan levere tøj.

*Aktion:* Benjamin kontakter Jennifer vedr. ny t-shirt politik

* + 1. Named-Sport:

Kontrakten er sendt til bestyrelsen og den er godkendt.

*Aktion:* Rebecca underskriver kontrakt.

1. **Datoer til bestyrelsesmøder i marts, april og maj – husk at udfylde doodle**

Bestyrelsesmøder vil fremadrettet blive om tirsdagen kl. 19:30 (efter klub-løb), og mødefrekvensen reduceres til hver anden måned frem for hver måned.

*Aktion:* Rebecca laver en ny Doodle

1. **Evt.**

Svømme-træning i ugen, hvor der er træningslejr.

Der er fundet trænere til svøm tirsdag/torsdag morgen (betales af klubbudget). Onsdag aften og lørdag + søndag morgen (svømmende træner uden løn).

1. **Punkter til kommende møder**

* Evaluering og evt. optimering af træningsuge inkl. trænerressourcer (Jens & Mikkel)
* Breddestrategi (herunder bla. rekruttering og fastholdelse af medlemmer samt initiativer der kan igangsættes + kommunikation)
* Rekruttering via Motivu
* Diplom-træner kursus og kompensation